open-index/open-wikipedia-markdown huggingface dataset:
נורית בזדסקי

**נורית בזדסקי** (נולדה ב-29 ביוני 1995) היא חותרת ישראלית.

בזדסקי הייתה אלופת ישראל בשנים 2009–2012 בסירת יחיד בקטגוריית הנוער.
בשנים 2013,2017,2018 אלופת ישראל בקטגוריית הנשים בסירת היחיד.

נורית קבעה בשנת 2013 את השיא הישראלי לסירת היחיד בקטגוריות הנוער, גילאי 23 והבוגרות (7:50)
ובשנת 2017 שברה אותו וקבעה שיא חדש לגילאי 23 ובוגרות (7:47)
נורית מתאמנת ב"מרכז דניאל לחתירה", הפועל תל אביב על נחל הירקון.

## תחרויות
בשנת 2011 התחרתה בזדסקי בסירה זוגית באליפות אירופה לנוער, יחד עם לורי טננבאום, וסיימה במקום ה-12. נורית ולורי טננבאום התחרו גם בתחרות הבינלאומית בבלגיה, במקצה לגילאי 16, בה סיימו במקום ה-5.

בשנת 2012, בזדסקי התחרתה בסירה הזוגית עם שותפתה, לורי טננבאום, באליפות העולם לנוער, בה סיימו במקום ה-16. נורית ולורי התחרו גם בתחרות הבינלאומית בבלגיה, במקצה לגילאי 18, בה סיימו במקום ה-4.

בשנת 2013 בזדסקי התחרתה באליפות העולם לנוער בסירת יחיד וסיימה במקום ה-15. כמו כן, נורית השתתפה גם בתחרות בינלאומית באיטליה בה סיימה במקום ה-5 בסירת היחיד.

במשחקי המכביה התשע-עשרה התחרתה נורית בזדסקי בסירת הרביעייה ובסירת היחיד. בסירת הרביעייה סיימה במקום ה-2, ובסירת היחיד סיימה במקום ה-1. נורית שברה את זמן שיא החתירה ל-2,000 מטר בירקון, כשעברה את קו הסיום בזמן של 7:50.

בשנת 2016 התחרתה בזדסקי באליפות העולם לגילאי 23 בסירת היחיד וסיימה במקום ה-20.

בשנת 2017 התחרתה נורית בסירת היחיד לגילאי 23 באליפות איטליה בה סיימה במקום ה-3.
באליפות העולם לגילאי 23 בסירת היחיד וסיימה במקום ה-10 ובאליפות אירופה לגילאי 23 סימה במקום ה-6. אלו הישגי שיא לחותרת ישראלית.
נורית שברה בשנה זו את השיא הישראלי הקודם לנשים ונערות עד גילאי 23 והוא עומד על - 7:47.7.

בשנת 2018, הוכתרה בפעם השנייה ברציפות לאלופת ישראל בסירת היחיד לנשים, ובפעם השמינית אלופת ישראל בסירת היחיד. באליפות אירופה לבוגרים באותה השנה היא סיימה במקום השמיני.

## קישורים חיצוניים

* 
* דף החותר של נורית בזדסקי באתר "היכל התהילה"
* אלון מלמד, ענף החתירה – חותרים מהלב או לא חותרים בכלל, באתר המכביה
*  

## הערות שוליים

קטגוריה:חותרות ישראליות
קטגוריה:ישראליות שנולדו ב-1995
קטגוריה:ישראלים שנולדו ב-1995
דוד כנעני

**דוד כנעני** (18 בספטמבר 1912 – 22 במרץ 1982) היה סופר, מבקר ספרות, עורך ספרותי, מסאי ומתרגם ישראלי, איש קיבוץ מרחביה וחבר מערכת ספריית פועלים.

## תולדות חייו
נולד ב-1912 בוורשה. עוד מנעוריו היה פעיל בתנועת השומר הצעיר. בשנת 1932 החל לפרסם בשבועון השומר הצעיר בוורשה. בשנת 1934 עלה לארץ ישראל ומאז היה חבר קיבוץ מרחביה. בשנת 1939 היה ממייסדיה של הוצאת "ספריית פועלים", שנוסדה במרחביה.

כנעני פרסם מאמרים ומסות בענייני סוציולוגיה וחברה, יהדות, ספרות והתנועה הקיבוצית. בפרט ידוע כעורכה של "האנציקלופדיה למדעי החברה", עליה זכה בפרס נפתלי למדעי הכלכלה והחברה עם צאת הכרך השלישי שלה ב-1967. בשנת 1961 זכה בפרס קוגל למדעי היהדות על ספרו "בתי מידות: מסות על חיי שיתוף".

## מבחר ספרים שכתב
* **לנוגה עץ רקב: לבחינת שירתו של [[אורי צבי גרינברג|א. צ. גרינברג]]**, ספרית פועלים, הוצאת הקיבוץ הארצי השומר הצעיר, 1950
* **בינם לבין זמנם: מסות על הספרות העברית החדשה**, ספרית פועלים, הוצאת הקיבוץ הארצי השומר הצעיר, 1955
* **בתי מידות: מסות על חיי שיתוף**, ספרית פועלים, 1960
* **[[ש"י עגנון]] בעל-פה**, הוצאת הקיבוץ המאוחד, תשל"ב 1971
* **[[העלייה השנייה]] העובדת ויחסה לדת ולמסורת**, המכון לחקרי עבודה וחברה וספרית פועלים, תשל"ז 1976
* **מבית: אסופה של מסות ופרקי זכרונות**, ספרית פועלים ועל המשמר, תשל"ז
* **הבתים שהיו: פרקים בהוויית המשפחה היהודית בדורות האחרונים בספרות העברית והיידית; הקיבוץ בסיפורת העברית**, ספרית פועלים, תשמ"ו 1986

## מבחר ספרים שערך
כל הספרים בהוצאת ספריית פועלים אלא אם צוין אחרת.
* **ילקוט מפות להיסטוריה כללית: משקיעת הקיסרות הרומית ועד מלחמת העולם הראשונה**, 1954
* **מאה שנה: חיי היהודים במאה התשע עשרה: אנתולוגיה ספרותית**, 1954
* **ששת ימים: אדם ועמלו: אנתולוגיה ספרותית**, 1955
* ישראל צינברג, **תולדות ספרות ישראל: מן הפייטנים הראשונים ומשוררי ספרד עד תקופת ההשכלה ברוסיה** (7 כרכים), י. שרברק, 1955–1971. בשיתוף שלמה זלמן אריאל וברוך קרוא
* **לא אמות כי אחיה: כ"ד סיפורים מספרות יידיש בברית המועצות**, 1957. בשיתוף אריה שמרי
* **ספר מרחביה: קיבוץ השומר הצעיר**, 1961
* **אנציקלופדיה למדעי החברה** (5 כרכים), 1962–1970 + כרך מילואים (תשמ"א)
* אלעזר פרי, **מבחר כתבים**, 1971

## מבחר ספרים שתרגם
* אריך נסאו, **המטפלת: מורה-דרך לעובדות בתי-הילדים ולאמהות**, ספרית פועלים, הוצאת הקיבוץ הארצי השומר הצעיר, 1945
* פרופ' א' וו' ייפימוב, **הזמן החדש: 1789–1870**, משמר העמק, חברת הילדים של השומר הצעיר, תש"ה; הוצאת הקיבוץ המאוחד, תשי"א
* קרל קאוטסקי, **תנועות קומוניסטיות בימי הביניים** / ק. קאוטסקי (מרחביה : ספרית פועלים, הוצאת הקיבוץ הארצי השומר הצעיר, 1949)

## קישורים חיצוניים
* 
* 
* 
* 
* זיוה שמיר, "קורות בתינו"- על דוד כנעני / "מבית", מעריב, 28 ביולי 1978

## הערות שוליים

קטגוריה:סופרים ישראלים
קטגוריה:מבקרי ספרות ישראלים
קטגוריה:עורכים ספרותיים ישראלים
קטגוריה:מתרגמים ישראלים
קטגוריה:מסאים ישראלים
קטגוריה:מרחביה: אישים
קטגוריה:זוכי פרס נפתלי
קטגוריה:זוכי פרס קוגל
קטגוריה:ישראלים ילידי פולין
קטגוריה:אנשי העלייה החמישית
קטגוריה:בוגרי השומר הצעיר
קטגוריה:אישים הקבורים במרחביה
קטגוריה:ישראלים שנולדו ב-1912
קטגוריה:ישראלים שנפטרו ב-1982
שלי טפיירו

**שלי טפיירו** (נולדה ב-4 בספטמבר 1980) היא עיתונאית ישראלית.

## ביוגרפיה
למדה לתואר ראשון בתקשורת ומדעי המדינה באוניברסיטת בר-אילן. עבדה ככתבת לענייני משפט ופלילים במקומונים שונים של ידיעות אחרונות ומעריב בשרון.

ב-2007 החלה לעבוד כתחקירנית בענייני פשיעה בחדשות 10 עבור התוכנית "שישי". ב-2009 עברה לשמש ככתבת לענייני משפט ופלילים במהדורה המרכזית של חדשות עשר. בעבודתה סיקרה אירועים בעיקר בתחום הפשיעה החמורה בישראל, חשפה קלטות חקירה שונות, וראיינה מספר דמויות ידועות שנחשדו כחברות בעולם הפשע המאורגן. ב-2008 חשפה בתקשורת את סיפורו של גואל רצון, ויצרה על כך סרט טלוויזיה, שהוקרן בערוץ 10 וזכה לרייטינג גבוה.

ב-2012 עברה לתפקיד כתבת תחום הפשיעה והמשטרה בעיתון "ישראל היום". לאחר שנה וחצי, החלה לשמש ככתבת לענייני משפט בתל אביב בערוץ 1. עם הקמת תאגיד השידור הישראלי, עברה לעבוד בו.

ב-2021 ערכה טפיירו עבור "כאן 11" ראיון בלעדי עם החשוד בניסיון הרצח של שירה איסקוב, אביעד משה, מתוך בית כלא. לאחר שידור הראיון, החלה ביקורת ציבורית חזקה כנגד שידור הכתבה במהדורה וכנגד טפיירו על הצגת הנרטיב של אביעד משה לניסיון הרצח ונתינת הבמה התקשורתית בטרם החל המשפט. בעקבות הביקורת הציבורית, "כאן 11" התנצלו בפומבי על שידור הראיון והתנערו מהחלטתם לשדרו. טפיירו עצמה הגיבה על הראיון בתגובה לפוסט בגנות הכתבה של לילי בן עמי, אחותה של הנרצחת מיכל סלה ופעילה בתחום מניעת אלימות נגד נשים. טפיירו טענה שם שבכתבתה נעשה ניסיון להציג את הכרוניקה של אדם "נורמטיבי" תוך דגש על מעשיו הנתעבים והאכזריים בין קטע ראיון למשנהו.

טפיירו הייתה נשואה לפסיכולוג ד"ר דביר קוה, בנו של פרופ' משה קוה עד לגירושיהם, אם לשניים. 

## קישורים חיצוניים

* 
* 
* 
* אלכסנדר כץ, יש חיים אחרי ערוץ 10: שלי טפירו מצטרפת לחטיבת החדשות של ערוץ 1, באתר אייס, 27 בינואר 2014
* 
*  - ביקורת
* 
* 

## הערות שוליים

קטגוריה:הערוץ הראשון: שדרניות ומנחות
קטגוריה:כתבים פליליים
קטגוריה:סגל ישראל היום
קטגוריה:ערוץ עשר: שדרניות, שחקניות ומנחות
קטגוריה:סגל תאגיד השידור הישראלי - כתבי כאן חדשות
קטגוריה:כתבים משפטיים ישראלים
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:עיתונאיות ישראליות
קטגוריה:עיתונאים ישראלים
קטגוריה:ישראליות שנולדו ב-1980
קטגוריה:ישראלים שנולדו ב-1980
אמפרסט מערכות

**אמפרסט מערכות בע"מ** היא חברה פרטית ישראלית, העוסקת בפיתוח תוכנה, ובפרט תוכנה לשליטה ובקרה (שו"ב). מנכ"ל החברה ומייסדה הוא נתן ברק. מוצר הדגל של החברה הוא מערכת השו"ב של "כיפת ברזל".

החברה נוסדה בשנת 2000 על ידי נתן ברק, אל"ם (במיל'), לשעבר מפקד מרכז התקשוב של חיל הים. לאחר פיתוח מערכת השו"ב ל"כיפת ברזל" רכשה בשנת 2010 רפאל, הקבלן הראשי של "כיפת ברזל", 50% מהחברה. 25% מהבעלות נותרו בידי נתן ברק, ו-25% הנותרים הם בידי בעלים שונים. משרדי החברה נמצאים בפתח תקווה.

החברה פיתחה מערכות תשתית לנושאי שליטה ובקרה, ועל בסיסן פיתחה החברה מרכזי שליטה ובקרה ייעודיים, בין השאר לחברות איתוראן, חברת החשמל לישראל ומקורות.

החברה זכתה ב-2012 בפרס ביטחון ישראל על חלקה בפיתוח מערכת כיפת ברזל.

בשנת 2017 רכשה בריטניה את מערכת השו"ב של החברה, לשם שילובה במערכת ההגנה על איי פוקלנד.

## קישורים חיצוניים
* 
* 
* 
* 
* חברת החשמל של ניו זילנד משקיעה 10 מיליון דולר ב-mPrest הישראלית, באתר "גיקטיים", 31 באוקטובר 2017
* 

## הערות שוליים

קטגוריה:חברות תוכנה ישראליות
קטגוריה:זוכי פרס ביטחון ישראל
קטגוריה:פתח תקווה: חברות
קטגוריה:ישראל: חברות פרטיות
קטגוריה:ישראל: חברות שהוקמו ב-2000
RINEX

**RINEX** (ראשי תיבות באנגלית של: **R**eceiver **In**dependent **Ex**change Format) הוא פרוטוקול העברת מידע עבור מידע לא מעובד של מערכת ניווט לוויינית. הפרוטוקול מאפשר למשתמש לעבד את המידע כדי להפיק תוצאות מדויקות יותר בדרך כלל עם מקור מידע 
חיצוני לאנטנה המקורית (Receiver), כגון מודלים משופרים של תנאי אטמוספירה ומדידות זמן.

הפורמט של RINEX בנוי באופן שיאפשר לו להתפתח עם הזמן והדרישות החדשות, כדי שיכלול מדידות נוספות ומרכות לווייניות נוספות. גרסה 2.11 הנפוצה תומכת בפאזת נשא, דופלר ושמירת מדידות עבור GPS, GLONASS, Galileo, BeiDou וכן מידע ממערכות EGNOS ו WAAS ו QZSS באופן סימולטני.

## ראו גם
* אפמריס
## קישורים חיצוניים
* גרסאות RINEX באתר IGS  (שייך ל NASA): 3.0, 3.01, 3.02

קטגוריה:ניווט לווייני
סקאל

**סַקאל** (או: **סַקָל**, וגם: **סאקאל**) הוא
*שם משפחה  יהודי סורי, שמשמעותו בערבית - صقال "מלטש" (של עץ, מתכות, אבנים טובות, שריונות)

*סאקאל - הוא גם שם משפחה הונגרי - Szakál -או Szakáll לפי מילה ממקור טורקי  שמשמעותה "זָקָן".השם קיים בהונגריה, רומניה, סלובקיה, קרואטיה ואצל מהגרים מארצות אלה.
 

*סקאל - הוא גם שם משפחה שמקורו בבריטניה, כולל סקוטלנד. הגיע עם מהגרים גם לאמריקה. 

*קיים שם משפחה דומה  Skal - בחבל קשמיר בהודו  

## הערות שוליים

קטגוריה:שמות משפחה
בן שחר

**בן שחר** הוא שם משפחה יהודי ישראלי.

קטגוריה:שמות משפחה עבריים
קוקטייל חנקן נוזלי

**קוקטייל חנקן נוזלי** הוא קוקטייל המכיל חנקן נוזלי. קוקטיילים אלו שנויים במחלוקת מכיוון שטמפרטורת הניזול של החנקן הנוזלי היא 195.65°C- ובליעתו עלולה להיות קטלנית. עם זאת, חנקן נוזלי אינו חומר בפיקוח.

השימוש בחנקן נוזלי בתחום המזון מוזכר כבר בשנת 1980 בספר מתכונים שנקרא "קרח מהודר" ונכתב על ידי אגנס מרשל, אך הפך לפופולרי בשנים האחרונות במטבח המולקולרי לצורכי הכנת קינוחים קפואים כגון גלידה וסורבה ליד שולחן הסועדים.

בקוקטיילים משתמשים בחנקן הנוזלי כדי להקפיא את הכוס של הקוקטייל, את מרכיביו, כדי ליצור אפקט של עשן או אפקט של בעבוע.

בגלל הטמפרטורה הנמוכה של החנקן הנוזלי, הוא עלול לגרום לנזק רב לגוף האדם ולרקמות בפה ובמערכת העיכול, בעיקר לכוויית קור. חנקן נוזלי רותח בטמפרטורת נמוכות מאלה של הגוף ויגדיל את נפחו מאות מונים בסביבת הגוף, תופעה זו כשלעצמה מהווה סכנת מוות משמעותית מפגיעה בלתי הפיכה ברקמות שלא ישאו בלחץ הרב.

## התקרית בלנקסטר
הנזקים שטמונים בשתיית קוקטיילי חנקן נוזלי זכו לפרסום בגלל תקרית שהתרחשה באנגליה. ב-4 באוקטובר 2012 נערה כבת 18 אושפזה בבית החולים בעקבות כאבי בטן חזקים וקוצר נשימה לאחר ששתתה קוקטייל חנקן נוזלי במסיבת יום ההולדת שלה בבר בלנקסטר. הצוות הרפואי ביצע בה גסטרקטומיה שבמהלכו קטעו את קיבתה כדי להציל את חייה.

## ראו גם
*קוקטיילי שלהבת

## קישורים חיצוניים
*
*
*קוקטיילים מולקולריים באתר www.winet.co.il

קטגוריה:קוקטיילים
קטגוריה:חנקן
ניקולה פלץ

[ממוזער|פלץ ואחיה השחקן [ויל פלץ, 2014]]
טקסט=|ממוזער|351x351 פיקסלים|פלץ, 2010
**ניקולה אן פלץ בקהאם** (באנגלית: **Nicola Anne Peltz Beckham**; נולדה ב-9 בינואר 1995) היא שחקנית אמריקאית ממוצא יהודי. נודעת בעיקר בזכות כיכובה בסרטים "איירבנדר" ו"רובוטריקים 4: עידן ההכחדה" ובזכות הופעתה בתור בראדלי מרטין בסדרה "בייטס מוטל".

## ביוגרפיה
פלץ נולדה במחוז וסטצ'סטר, ניו יורק שבארצות הברית, בתם של דוגמנית העבר קלאודיה הפנר, ואיש העסקים המיליארדר היהודי נלסון פלץ . אביה של פלץ בין השאר ידוע בשל נדבנותו ותמיכתו במטרות יהודיות שונות. לה שישה אחים ואחות אחת, כולל השחקן ויל פלץ ושחקן ההוקי קרח בעבר בראד פלץ. פלץ מחשיבה עצמה כיהודייה.

## קריירה
בשנת 2006 קיבלה את תפקידה הראשון בסרט חג המולד "להאיר את השכונה" בכיכובו של דני דה ויטו.

פלץ פרצה לתודעה בשנת 2010 בהפקת הפעולה הגדולה של מ. נייט שאמלאן "איירבנדר", בה היא שיחקה בתפקיד הנערה קָטַרַה.

בשנת 2013 החלה לשחק בסדרת הדרמה "בייטס מוטל” בתפקיד בראדלי מרטין חברתו לכיתה של גיבור העלילה המתבגר נורמן בייטס (פרדי היימור).

באותה השנה נבחרה פלץ על ידי מייקל ביי לתפקיד הנשי הראשי טסה ייגר לצידו של מארק וולברג בסרט הפעולה "רובוטריקים 4: עידן ההכחדה". הסרט שיצא ב-2014 זכה להצלחה מסחרית גדולה ופלץ הוכרזה כמועמדת על הופעתה לפרס פריצת השנה במספר טקסים. בשנת 2017 שבה להופעת קמע בסרט הממשך "רובוטריקים 5: האביר האחרון", ונתנה את קולה לדמותה טסה ייגר.

בשנת 2016 שיחקה בסרט הקומדיה "נעורים באורגון" לצד כריסטינה אפלגייט בבימויו של ג'ואל מור.

בינת 2018 שיחקה בסרט הדרמה "הבית שלנו" לצד תומאס מאן. בשנת 2019 שיחקה בסרט הקולנוע "The Obituary of Tunde Johnson".

## חיים אישיים
ב-11 ביולי 2020, לאחר שנה של זוגיות, התארסה פלץ לדוגמן והצלם ברוקלין בקהאם, בנם של הכדורגלן האנגלי דייוויד בקהאם ושל ויקטוריה בקהאם. ב-11 באפריל 2022 התחתנה עם ברוקלין בקהאם, בטקס יהודי שכלל גם חופה וגם כתובה.

היא ואחיה השחקן ויל פלץ, עשו קעקועים משותפים עם הכיתוב בעברית "משפחה".

### אקטיביזם
באוקטובר 2023, פלץ, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות טבח שבעה באוקטובר. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.

## פילמוגרפיה
### קולנוע

### טלוויזיה

## קישורים חיצוניים

* נטעלי גבירץ, המרעננת הרשמית: ניקולה פלץ, האיט גירל שעושה לנו את הקיץ, באתר mako, 21 באוגוסט 2014

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:אמריקאים ממוצא יהודי-אוסטרי
קטגוריה:אמריקאים ממוצא רוסי-יהודי
קטגוריה:אמריקאיות שנולדו ב-1995
קטגוריה:אמריקאים שנולדו ב-1995
ג'יי קורטני

**ג'יי סטיבן קורטני** (באנגלית: **Jai Stephen Courtney**; נולד ב-15 במרץ 1986) הוא שחקן קולנוע וטלוויזיה אוסטרלי. מוכר בזכות תפקידיו בסרטי הקולנוע "מת לחיות ביום טוב", "מפוצלים" ובתור קפטן בומרנג בסרט גיבורי העל מבית DC קומיקס; "יחידת המתאבדים" והמשכו "יחידת המתאבדים 2". 

## ביוגרפיה
קורטני נולד בסידני וגדל בפרבר צ'אריברוק שבמדינת ניו סאות' ויילס, מזרח אוסטרליה. בנם של קארן, מורה וכריס קורטני, עובד חברת חשמל. קורטני הוא בוגר "אקדמיית מערב אוסטרליה לאומנות בימתית" שבחסות "אוניברסיטת אדית קוון".

## קריירה
קורטני החל את דרכו כשחקן בטלוויזיה האוסטרלית והתגלה לראשונה בשנת 2010 בסדרת הדרמה "ספרטקוס". בה שיחק בתפקיד העבד הרומאי וארו.
ב-2012 שיחק לראשונה בתפקיד קולנועי משני בהוליווד בהפקתו של טום קרוז "ג'ק ריצ'ר". ב-2013 כבר לוהק קורטני לתפקיד הראשי של ג'ק מקליין בסרט הפעולה "מת לחיות ביום טוב", החמישי מסדרת "מת לחיות".

בשנת 2014 השתתף קורטני בסרט האקשן הבדיוני בכיכובה של שיילין וודלי "מפוצלים" המבוסס על ספרה באותו השם של ורוניקה רות', בתפקיד המנהיג האכזרי אריק, שיחק בסרט הפנטזיה "אני, פרנקנשטיין" בתפקיד גדעון מנהיג צבא הגרגוילים ובסרטה של אנג'לינה ג'ולי "לא נשבר" על פי תסריט של האחים כהן, בתפקיד קאפ, אחד מטייסי המפציץ. שיחק גם בסרטו הראשון של ראסל קרואו כבמאי "עקבות במים".

בשנת 2015 שיחק לצד ארנולד שוורצנגר בסרט הפעולה "שליחות קטלנית: ג'נסיס" בבימויו של אלן טיילור, ומהווה החמישי בסדרת "שליחות קטלנית". בנוסף, שב לגלם את אריק בסרט ההמשך "מורדים".

בשנת 2016 גילם את קפטן בומרנג בסרט גיבורי העל "יחידת המתאבדים" שביים דייוויד אייר בהפקת האחים וורנר.

בשנת 2019 שיחק תפקיד קטן בסרט "אליטה: מלאך קרב" שביים רוברט רודריגז והפיק ג'יימס קמרון.

## חיים אישיים
קורטני היה בזוגיות בעבר עם השחקנית התאילנדית-אוסטרלית, ג'מה פראניטה משנת 2006 עד 2013. ב-2015 היה במערכת יחסים מספר חודשים עם השחקנית האנגלייה, אמיליה קלארק, עמיתתו לסרט "שליחות קטלנית: ג'נסיס".

מאז 2016 הוא בזוגיות עם הדוגמנית האוסטרלית, מקי דנט.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:בוגרי אוניברסיטת אדית קוון
קטגוריה:אוסטרלים שנולדו ב-1986
רחוב ספרוס 8

**מגדל רחוב ספרוס 8** (באנגלית: **8 Spruce Street**, על שם כתובתו, ידוע גם כ**מגדל ביקמן - Beekman Tower**) הוא בניין מגורים הממוקם ברחוב ספרוס 8 במנהטן תחתית, מנהטן, ניו יורק סיטי, ניו יורק. במגדל 76 קומות והוא מתנשא לגובה של 265 מטרים. הבניין ממוקם דרומית לבניין העירייה של ניו יורק וגשר ברוקלין. המבנה בנוי בסגנון האדריכלי הידוע בשם דה-קונסטרוקטיביזם, ותוכנן על ידי האדריכל הידוע פרנק גרי.

## מבנה

רחוב ספרוס 8 הוא אחד ממגדלי המגורים הגבוהים ביותר בעולם, והמגדל הגבוה ביותר למגורים בחצי הכדור המערבי בעת ההשלמה בפברואר 2011. המגדל מכיל יחידות רק להשכרה למגורים (904 בסך הכול), דבר נדיר ברובע הפיננסי של ניו יורק. המסגרת המבנית של גורד השחקים עשויה מבטון מזוין. הבניין מחופה לוחות פלדה מתפתלים היוצרים מראה דמוי קפלים, ותכנונו שואב השראה מציורים של מיכלאנג'לו וג'ובאני לורנצו ברניני.

מלבד דירות המגורים, המאכלסות את הקומות הגבוהות של הבניין, כולל חלקו התחתון של הבניין שימושים שונים. קומת הרחוב כוללת חנויות קמעונאיות, ומעליה נמצא בית ספר. קומות בית הספר מחופות לבנים אדמדמות, וכוללות 9,300 מטרים רבועים הפרושים על חמש הקומות הראשונות של הבניין. בבית הספר לומדים כ-600 תלמידים מגיל טרום חובה עד כיתה ח'. בגג הקומה הרביעית מרפסת בשטח של 460 מ"ר המשמשת כחצר בית הספר. מתחת למפלס הקרקע הוקם חניון בשטח 2,300 מ"ר שנועד לשמש בית חולים ציבורי סמוך, אך לבסוף הושכר לגורמים פרטיים. ממזרח וממערב לבניין הושארו שטחים המתפקדים ככיכרות ציבוריות.

## ביקורות
הביקורות המוקדמות של המגדל ברחוב ספרוס 8 היו חיוביות. בניו יורק טיימס, שיבח מבקר האדריכלות ניקולאי אוורוסף את עיצובו של הבניין כתוספת מבורכת לקו הרקיע של ניו יורק, וכינה אותו: "מגורדי השחקים הטובים ביותר לעלות לגגם בניו יורק מאז בניית בניין CBS של אירו סארינן שנבנה לפני 46 שנים" ; המבקר של מגזין ניו יורקר, פול גולדברגר, תיאר אותו בתור "אחד המגדלים היפים ביותר בדאונטאון". יש שהשוו את הבניין לבניין וולוורת' הסמוך, שהושלם בשנת 1913 - גולדברגר אמר "זה הדבר הראשון שנבנה בדאון טאון מאז, שראוי למעשה לעמוד לידו".

## קישורים חיצוניים

* 
* רחוב ספרוס 8 באתר המועצה לבניינים גבוהים וסביבת מחיה עירונית (CTBUH)
* רחוב ספרוס 8 באתר Buildings DB
* רחוב ספרוס 8 באתר משרד המהנדסים WSP גלובל
* 
* 
* 

קטגוריה:מנהטן: גורדי שחקים
קטגוריה:מנהטן תחתית
קטגוריה:ארצות הברית: בתי מגורים
קטגוריה:מבנים שתכנן פרנק גרי
קוקטייל בוער

**קוקטייל בוער** (ידוע גם בשמות **קוקטייל פלמבה** או **קוקטייל פליים** - באנגלית **Flame**) הוא קוקטייל בשכבות, אשר השכבה העליונה בו היא בעלת אחוזי אלכוהול גבוהים, לרוב 40% ומעלה. לאחר ההצפה מציתים את האלכוהול בשכבה העליונה. לעיתים, אחוזי האלכוהול בשכבה העליונה גבוליים מדי וכדי לגרום למשקה להידלק מציפים כוהל 96.6% אלכוהול בנפח. לאחר ההצתה, מכניסים קשית שתייה אל הכוס ושותים במהירות, לפני שהקשית תימס.

## קוקטיילים בוערים ידועים
*פליימינג 52-B - קוקטייל בשכבות שהשכבה העליונה בו היא גראן מרנייה שהוא ליקר דליק.
*פליימינג למבורגיני - קוקטייל בוער המורכב משתי שכבות של אייריש קרים וסמבוקה, את הסמבוקה מציתים, מכניסים קשית ומתחילים לשתות, ותוך כדי הברמן מוזג לתוך הכוס עוד שני שוטים המכילים קירסאו כחול וליקר קפה.

## משקאות בוערים נוספים
ישנם משקאות נוספים אותם מציתים:
*אבסינת - טקס שתיית האבסינת כולל כוס וכף אבסינת ייחודיים, את הכף מייצבים על שפת הכוס ועליה מניחים קוביית סוכר ספוגה באבסינת, אותה מציתים. הסוכר הבוער נמס וזולג לתוך הכוס ומצית את האבסינת שבתוכה. לאחר מכן לוקחים את הכף, מערבבים את הנוזל עד שהוא כבה ושותים.
*סמבוקה - צורת הגשה קלאסית לסמבוקה היא הצפת 3 פולי קפה והצתת המשקה.
*דרמבוי - ליקר הדרמבוי דליק. את הדרמבוי מוזגים לכוס סניפטר ומציתים. לאחר מכן מכסים את פתח הכוס ביד. כך נוצר ואקום חזק המדביק את הכוס ליד. כאשר משחררים את היד, משתחררים ריחות חזקים מן הדרמבוי.

## סכנות
קוקטיילים בוערים עלולים להוות סכנה לברמנים ולמזמיני הקוקטייל שכן הנוזל הבוער עלול להצית שריפות ולגרום לכוויות. בישראל תקנות רישוי עסקים אוסרות על הגשת משקאות בוערים ועל כן, נמנעים מלהגיש קוקטייל בוער במסעדות, ברים ופאבים.


תמונה:Absinthe Bohemian Ritual (burning the sugar).jpg|טקס מזיגת אבסינת
תמונה:How to pour 5 martinis at the same time while on fire.jpg|ברמן מכין 5 קוקטיילים בוערים מסוג מרטיני בו-זמנית
קובץ:JerryThomas01.jpg|ג'רי תומאס מכין קוקטייל בוער. היה הראשון אשר פרסם ספר מתכוני קוקטיילים


## ראו גם
*פלמבה
*קוקטייל חנקן נוזלי

## קישורים חיצוניים

* 
* 

## הערות שוליים

קטגוריה:קוקטיילים
אוניברסיאדת טרנטו (2013)

**אוניברסיאדת החורף ה-26** נערכה בטרנטו, איטליה בחודש דצמבר 2013. הזוכה המקורית באירוח הייתה העיר מריבור בסלובניה שהייתה אמורה לקיים את האוניברסיאדה ה-26 בחודשים ינואר-פברואר ב-2013 לאחר שכשלה בהתמודדות על האוניברסיאדה הקודמת. בפועל התגלה כי אין ביכולתה לארח את הטורניר ולכן חיפשו מועמדת חלופית ובחרו בטרנטו באיטליה בה קיימים מתקנים לספורט החורף. 

ב-2009, הוחלט לצרף סוגי ספורט נוספים לאוניברסיאדה ולראשונה החל מאוניברסיאדת החורף 2013, התקיימו גם תחרויות בהחלקה על הקרח, ביאתלון וקרלינג.
## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
חורף 2013
קטגוריה:תחרויות ספורט באיטליה
קטגוריה:2013 בספורט
קטגוריה:טרנטינו - אלטו אדיג'ה
קטגוריה:2013 באיטליה
לוויין גאוסינכרוני

220px|ממוזער|שמאל|לוויינים במסלול גאוסינכרוני
[220px|ממוזער|שמאל|מסלול בצורת [אנלמה מסורטט על גלובוס]]

**לוויין גאוסינכרוני** הוא לוויין במסלול גאוסינכרוני - מסלול שבו זמן מחזור של הקפה השווה לזמן מחזור סיבוב כדור הארץ סביב עצמו - כ-24 שעות. לוויין כזה יגיע לאותו מיקום אחרי יום שלם, לאחר ביצוע מסלול שהוא וריאציה של אנלמה.

## היסטוריה
הרעיון הוצע לראשונה על ידי הרמן פוטוצ'יק (Herman Potočnik) בשנת 1928 והפך פופולרי לאור השימוש שעשה בו סופר המדע הבדיוני ארתור סי. קלארק בפרסום שנקרא בזמנו "עולם אלחוטי ב-1945" (Wireless World in 1945). קלארק תיאר שלוש חלליות ענק מאוישות הנעות סביב כדור הארץ. הוא חי טרם פיתוח תורת האלקטרוניקה של מצב מוצק. כיום הלוויינים רבים, אינם מאוישים, ואינם גדולים במיוחד.

הרולד רוזן (Harold Rosen),  מהנדס יהודי בחברת "Hughes Aircraft Company" המוכר כיום כ"אבי הלוויינים הגיאוסינכרוניים", עיצב והוביל את פיתוח ובניית הלוויין הגאוסינכרוני הראשון, Syncom 2. הלוויין שוגר על רקטת Delta מכף קנוורל ביולי 1963. כמה חדשים לאחר מכן נעשתה שיחת הטלפון הראשונה בעזרת תקשורת לוויינית בין נשיא ארצות הברית ג'ון קנדי לראש ממשלת ניגריה אבובכר טפאווה בלווה.

## מקרים פרטיים נפוצים
מקרה מיוחד של לוויין גאוסינכרוני הוא לוויין גאוסטציונרי שמסלולו גאוסינכרוני בדיוק מעל קו המשווה. סוג נוסף של מסלול גאוסינכרוני בשימוש על ידי לוויינים הוא הקפה טונדרה אליפטית.

## ראו גם
* EGNOS

קטגוריה:לוויינים
פרידריך

**פרידריך** הוא שם משפחה ושם פרטי לגברים ממקור גרמני. בגרמנית עילית עתיקה "frid" הוא "שלום", "הגנה" או "ביטחון" ואילו "rîhhi" "עשיר" או "בעל" . במאות ה-17 וה-18 נחשב לשם פרטי פופולרי.

קטגוריה:שמות משפחה גרמניים
קטגוריה:שמות פרטיים לגברים
עמית יגור

**עמית יגור** (נולדה ב-13 בינואר 1995) היא שחקנית וזמרת ישראלית.

## ביוגרפיה
בגיל עשר השתתפה יגור במופע "שיר נולד". היא בוגרת בית ספר תלמה ילין אשר למדה בו בשנים 2010–2013, לאחר סיום התיכון התגייסה לתיאטרון צה"ל.

את הקריירה הטלוויזיונית שלה החלה כנערה בשנת 2013, כשלוהקה לעונה הרביעית של סדרת הנעורים "השמיניה" המשודרת בערוץ הילדים בתפקיד הגר ששון, ושיחקה גם בעונה החמישית והאחרונה. באותה שנה השתתפה גם ב-"X פסטיגל" בתור הדמות "סונו".

בשנת 2014 השתתפה יגור בתפקיד אורח בסדרה "משפחה שולטת" ובנוסף בחודשי הקיץ של אותה שנה במחזמר "ספר הג'ונגל" בתפקיד באנה, לסירוגין עם עמית פרקש. יגור השתתפה גם בהצגות ובמופעים שונים ובהם "הנסיכה איבון", "פר גינט" ו"המים זוכרים".

בשנת 2017 השתתפה בסרט הנעורים "כמעט מפורסמת". מאוחר יותר באותה שנה שיחקה תפקיד בעיבוד האמריקאי של "החממה", הנקרא "אקדמיית החממה", בתור בקה, אחת מתלמידות בית העורבים.

ב-2019 סיימה את לימודיה בבית הספר למשחק של יורם לוינשטיין.

ב-2023 השתתפה בסדרה "כראמל" בתפקיד אודיל/קורנליה, בתו של הפיראט ויגו יד הברזל (אלון נוימן).

ב-2024 גילמה את סנדי צ'יקס במחזמר "בובספוג המחזמר"

### חיים אישיים
יגור נשואה לגיא גרוסמן.

## פילמוגרפיה

### קולנוע

### טלוויזיה

### תיאטרון

## קישורים חיצוניים

קטגוריה:שחקניות קולנוע וטלוויזיה ישראליות
קטגוריה:בוגרות תלמה ילין
קטגוריה:בוגרי תלמה ילין
קטגוריה:בוגרות תיאטרון צה"ל
קטגוריה:בוגרי תיאטרון צה"ל
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:משתתפות הפסטיגל
קטגוריה:ישראליות שנולדו ב-1995
קטגוריה:ישראלים שנולדו ב-1995
Ku-band

**Ku-band** או **K<sub>u</sub> band** הוא תחום תדרים בספקטרום האלקטרומגנטי. התחום כולל תדרים בין 12–18 GHz השייכים לתחום תדרי גלי המיקרו. הסימול Ku משמעו "K-under" (במקור מגרמנית: Kurz-unter) כדי לסמן שהתחום הוא צמוד מלמטה לתחום K-band. באפליקציות מכ"ם התחום נע בין 12–18 GHz על פי הגדרת הטווח בסטנדרט IEEE 521-2002.

התחום Ku משמש בעיקר לתקשורת לוויינים קבועה וסטנדרטית, וכן ליישומים פרטניים כגון Tracking Data Relay Satellite של נאס"א המשמש לתקשורת בחלליות.

התחום מפוצל לתת תחומים המשתנים על פי אזורים גאוגרפיים בהתאם ל-ITU (ראשי תיבות של International Telecommunication Union). רשת NBC הייתה הראשונה לשדר שידורים נרחבים ב Ku-band, בשנת 1983.
תדרים אלו משמשים לעיתים לפענוח מהירות כלי רכב על ידי רשויות אכיפה, בעיקר באירופה.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:לוויינים
קטגוריה:גלי מיקרו
קטגוריה:IEEE
מימוס

[שמאל|ממוזער|250px|האמפיתיאטרון הרומי ב[ארל, כיום בצרפת]]
ה**מימוס** היה מופע בידור עממי ברומא, החל מהמאה ה-2 לפנה"ס. הוא כלל מופעי לוליינים, חקיינים, בדרנים וליצנים, גברים ונשים, שסבבו בשווקים ובירידים ואספו כסף מהקהל. שחקני המימוס הופיעו בלהקות נודדות קטנות והקימו במות עץ פשוטות וקלות. הופעות מימוס מאוחרות יותר (המאה ה-3) כללו גם טקסטים קבועים, בעלי עלילה פשוטה וקבועה, אך עיקרו של המופע היה תנועתי ולולייני. מופעי מימוס שהתקיימו בחגיגות פולחן אליליות-פגניות כללו גם חלקים פורנוגרפיים ואף הוצאות להורג פומביות. מופעי המימוס המשיכו עד המאה השביעית אז נאסרו על ידי הכנסייה.

## שורשיו של המימוס
שורשיו של המימוס בקומדיה היוונית, שהייתה בראשיתה מקובעת למקום התיאטרון ולזמן חגיגות פולחן אליליות, תהליך הניידות של התיאטרון החל במאה הרביעית לפנה"ס על ידי אמני דיוניסוס. מופעי המימוס הם המשך של תהליך ההתניידות. 
במאה השלישית לפני הספירה ואילך עברו מופעי להקות דיוניסוס תרגום לרומאית על ידי אמנים רומיים דו-לשוניים.

בניגוד ליוון בה נחשבה הקומדיה לתרבות גבוהה ולא ערבו בה מופעים אחרים, המימוס היה חלק ממכלול של מופעים שכללו מרוצים, אתלטיקה, מופעי שחקנים עם מסכות-אטלנה, קרבות אדם מול חיה עד מוות- לודר, בלט מים, וכן "קטעים נבחרים" מקומדיות יווניות שברומא הרשו לעצמם לפרק לחלקים. במימוס היו גם יסודות אלתוריים.

בניגוד ליוון, ברומא מעמדם של השחקנים היה נמוך, חלקם היו עבדים משוחררים, כמו כן השתתפו במופע נשים דבר שלא היה מקובל בתיאטרון היווני.

במאה הראשונה לפני הספירה עלה מעמדו של המימוס בזכות מחברים שנתנו לו לבוש ספרותי.

## דעת חכמי ישראל על המימוס
חכמי ישראל התנגדו לתיאטרון הרומי בכלל ולמימוס בפרט. הם ציינו שיש בו זנות ועבודת אלילים וגם תיאטרון שאין בו את אלו בצורה ישירה יש בו משום מושב לצים וחוקות הגויים. יוספוס פלביוס מתאר שיחה בין הורדוס לזקני היהודים בה ניסה לשכנעם לבוא לתיאטרון שאין בו עבודת אלילים, אך הם סירבו ואמרו שלא הורגלו בכך אבותם.

כמו כן הצביעו חז"ל על יסודות אנטישמיים במופעי המימוס, כגון לעג לעושרם או עניותם של היהודים מצד שני ריש לקיש מצא טוב במופעי המימוס ואמר: 

## הכנסייה והמימוס
טרטוליאנוס, תאולוג נוצרי קדום, הזהיר שיש בהם עבודת אלילים, שכרות ופריצות. הכנסייה לחמה נגד מופעי המימוס ומופעים פגאניים אחרים, אך הצליחה לאוסרם רק באמצע המאה השישית במזרח האימפריה הרומית ובמערבה באמצע המאה השביעית.

## השפעות המימוס על אמנות מאוחרת
ענף הפנטומימה שנקרא בתחילתו פנטומימוס צמח מתוך מופעי המימוס. ליצן הפנטומימה בעל הפנים העצובות-פיירו הצרפתי והמוקיונים השוטים של ימי הביניים הם צאצאיו של המימוס. מהם נולד ארלקינו של הקומדיה דל ארטה ופולצינלה. משתה השוטים של ימי הביניים היה חגיגה של פריקת עול בסגנון מופעי מימוס. פרדריק בוסי ציין את דון קישוט כדמות המושפעת מליצני המימוס. הדמויות במחזה מחכים לגודו הן סוג של מוקיונים בעלי אפיוני מימוס.
כמו כן נוהגין לציין את דמויות הסיטקום כגון ארצ'י באנקר ודומיהם כמושפעים מדמויות מימוס בהיותם דמויות בעלות חסרונות מובלטים, שלא משתנות.

## לקריאה נוספת
***התיאטראות בא"י בעת העתיקה**. מוסד ביאליק ת"א 2006. הקדמה מאת דבורה גילולה ופרק על יחס חז"ל מאת אסתי דבורזצקי.
***שקיעת הלץ**. אריה זקס. ספריית פועלים תל אביב 1978

## הערות שוליים

קטגוריה:רומא העתיקה: תרבות
זוהר ישראל

**זוהר ישראל** (נולד ב-10 בינואר 1975) הוא עיתונאי, שחקן, מגיש ועורך בטלוויזיה.

## ביוגרפיה
זוהר ישראל החל ב-2000 ככתב במקומון "זמן השרון" של מעריב. ב-2002 הגיש את פינת הספורט במהדורת החדשות המקומיות של ערוצי זהב וב-2003 עבר להגיש את מהדורת החדשות המקומיות "חדשות היום".

בשנים 2003-2004 שימש ככתב תקשורת באתר ynet. באוקטובר 2004 הצטרף למערכת התוכנית ערב טוב עם גיא פינס, שם שימש עורך ומגיש פינת חדשות חוץ, וכן כתב שטח.

ב-2009 הגיש את תוכנית הבוקר של ערוץ 10 לצד אפרת רייטן, דן מנו ואורלי לוי-אבוקסיס. באותה שנה הצטרף ל"רדיו לב המדינה" כעורך ומגיש התוכנית היומית "תחת שמי ים התיכון" לצד מרינה קבישר ומאוחר יותר לצד קארין כהן.

ב-2010 הגיש את מגזין חדשות הבידור "Y בערב" לצד אילנה ברקוביץ' ויעל גולדמן. ב-2011 הנחה את "היכל התהילה" בערוץ 24 לצד עינת ארליך.

בשנת 2012 הגיש באתר Mako יחד עם ליהיא גרינר וגואל פינטו את העונה השנייה של התוכנית "אחי נדבר בבית", אשר ליוותה את העונה הרביעית של תוכנית המציאות "האח הגדול".

ב-2013 היה חבר פאנל בעונה הראשונה של "הדיבור" עם אלירז שדה בערוץ 24. והיה חבר פאנל בתוכנית הבוקר "מה אתם אומרים" עם חיים אתגר בערוץ 2.

ישראל בוגר קורס "משחק מול מצלמה" אצל אריק לובצקי. בתחום המשחק הופיע בתפקיד אורח מתמשך ב"האלופה" (2006) בתור ירון שטמפלר, כדורגלן שנשכר לשבור לסער פדידה (יהודה לוי) את הרגל. כמו כן הופיע בתפקיד אורח ב"חצויה" (2009) ובשתי העונות של "דובדבני וקובץ'" בערוץ 2 (2012, 2013).

ישראל גם עורך ובמאי סרטי "מאחורי הקלעים" עבור סרטי יונייטד קינג.

בשנת 2000 זכה במקום ראשון בתחרות התסריטים של קרן על שם מיקי אלבין על סרט קצר.

בנוסף, מאז 2010 משמש ככתב, עורך ובעל טור דעה באתר mako.

בשנת 1997 השתתף בשעשועון "גלגל המזל" וזכה ברכב.

זוהר ישראל מתגורר בתל אביב, נשוי לעדי מרמור מאז פברואר 2011, אב לבן בשם נועם ובת בשם אנה.

## קישורים חיצוניים

* מבחר כתבות של זוהר ישראל, באתר mako
* דיבור ישיר - הבלוג של זוהר ישראל
* זוהר ישראל, באתר וואלה!
* קורות חיים של זוהר ישראל, באתר ADD

## הערות שוליים

קטגוריה:עיתונאים ישראלים
קטגוריה:שחקני קולנוע וטלוויזיה ישראלים
קטגוריה:סגל קשת
קטגוריה:מתחרים בתוכניות רדיו וטלוויזיה ישראליות
קטגוריה:ישראלים שנולדו ב-1975
Apache Subversion

**Subversion** (בשמה המלא באנגלית: **Apache Subversion**, ידועה גם כ־**svn**, כשם הפקודה המקובלת שלה) היא תוכנה חופשית לניהול גרסאות מסוג שרת–לקוח המופצת לפי כללי רישיון אפאצ'י. היא פותחה במקור כדי לשמש תחליף למערכת התואמת הנפוצה CVS.

מערכת סאבוורז'ן ירשה את מקומה של CVS כמערכת ניהול תצורה הנפוצה ביותר בקרב מיזמי תוכנה חופשית אם כי בהמשך מקומה נתפס בעיקר על ידי מערכות ניהול תצורה מבוזרות, כגון גיט.

## קישורים חיצוניים

* 
* התיעוד הרשמי - עותק מקוון של הספר version Control with Subversion

קטגוריה:מערכות ניהול גרסאות
קטגוריה:תוכנה חופשית
Subversion
מאיר דב רכניצר

הרב **מאיר דב (רב בערל) רכניצר** (נולד י"ב באייר תשי"ח, 2 במאי 1958) הוא ראש ישיבת בעלז "אהל יהושע" בחיפה, ורב קהילת בעלז המקומית.

## ביוגרפיה
נולד בירושלים לשמעון יצחק רכניצר, יוצא פראונקירכן שבאוסטריה, תלמידו של מהרי"צ דושינסקי. למד במוסדות החינוך של חסידות בעלז בירושלים. נישא לחנה לבית בלזם, נכדת הרב מנחם מנדל למברגר שהיה רבה של טיסה פולגר.

מאז נישואיו מתגורר בחיפה בסמוך להורי אשתו. אחר נישואיו למד בכולל של הרב יואל קלופט. בהמלצת חברו לכולל, הרב שאול אלתר, מונה לכהן כר"מ בישיבת אור שמחה של חסידות גור בעיר. הוא היה לתלמיד של ראש הישיבה, הרב מנחם מנדל שפרן.

כיהן כשנתיים כר"מ בישיבת בעלזא בבני ברק. עם פתיחת ישיבת בעלז בראשון לציון בסוף שנת תשנ"ד, מונה לר"מ. כעבור שנתיים, הועמד בראש ישיבת בעלז "אהל יהושע" בחיפה שנפתחה אז. הוא מונה גם לרב ודיין בקהילת בעלז בעיר.

הרב רכניצר מדגיש את הלימוד העיוני ומחנך את תלמידיו להמשיך בלימודי העיון גם לאחר נישואיהם. הוא מרבה להדריך את תלמידיו בצורת הלימוד.
הוא מפעיל רשת כוללים עולמית לאברכים נשואים שלומדים בשיטת הלימוד המיוחדת של הישיבה.
הוא מוסר גם שיחת חסידות מדי שבוע בישיבה וכן שיעור בשפת אמת לקבוצת בחורים. בשיעוריו הוא מרבה להביא מושגים מתחום הקבלה וציטוטים מספר הזוהר.
הרב מתאפיין באהבתו הרבה לתלמידיו וכן אהבתם אליו.

האדמו"ר מבעלז מינהו להדריך את נכדו הבכור, הרב שלום רוקח.

## משפחתו
לרב רכניצר 12 ילדים, בהם:
*בנו הרב משה נטע - מכהן כראש כולל של מוסדות "אור הרשב"י" במירון. 
*בתו אסתר - כלתו של הרב יעקב גרינוולד, דיין בבד"ץ מחזיקי הדת, רב בית הכנסת קהילות יעקב בבני ברק, וראש כולל עיון בבני ברק. 
*בת נוספת נשואה לרב ישראל אהרן למברגר, בנו של רבי מנדל ממאקווא ירושלים. 
*בתו שפרה לאה - נשואה לאברהם שמואל צבי רוקח, בנו של הרב אהרן מרדכי רוקח בנו של האדמו"ר מבעלזא.

אחיו:
*הרב יונה - ראש ישיבת צ'רנוביל. 
*הרב יוסף צבי - דומ"ץ בבית הכנסת "בית פנחס" של חסידי בעלזא באשדוד ור"מ בישיבה של חסידי בעלזא בבני ברק.

## ספריו
***צילותא דשמעתתא**, על מסכתות בבא מציעא ובבא בתרא, נערך מתוך שיעורים
* **דברים מאירים** על מסכת פסחים וקידושין, ירושלים תשס"ז, נערך מתוך שיעורים

## קישורים חיצוניים
*שיעוריו באתר קול הלשון.
*

## הערות שוליים

קטגוריה:רבני בעלז
קטגוריה:ראשי ישיבה חסידים בישראל
קטגוריה:חיפה: רבנים
קטגוריה:ישראלים שנולדו ב-1958
המרכז לטניס בישראל - יפו

**מרכז הטניס והחינוך יפו** הוא אחד המרכזים של מרכזי הטניס והחינוך בישראל.

## היסטוריה
המרכז לטניס בישראל - יפו נפתח במאי 1979 והיה למרכז השני שנפתח אחרי המרכז לטניס בישראל – רמת השרון. תחילה נבנו שמונה מגרשים ושבע שנים מאוחר יותר נוספו עוד תשעה. המרכז נפתח בעזרתו הרבה של ראש עיריית תל אביב דאז, שלמה להט, שהבין את החשיבות של מרכז טניס ביפו על מנת להעניק לילדים באוכלוסייה חלשה פעילות ספורטיבית גם אם משפחותיהם אינן יכולות לשלם עבורה. 

פתיחת המרכז, שקרוי על שם משפחות נוסדורף ומארק, עוררה התעניינות רבה בקרב תושבי האזור. הספורט הלבן, שבאותם ימים היה סמל הסטטוס של העשירון העליון, הגיע ליפו. המגרשים היו חדשים ויפים, במרכז היו מדשאות ובכל יום הגיעו לשחק עשרות רבות של ילדים ומבוגרים. המנהל הראשון היה זאב מרנשטיין, ואחריו שימשו בתפקיד מרטין גילברט, אילן ארליך ושעיה אזר. משנת 2007 המנהלת היא רקפת בנימיני, לשעבר אלופת ישראל לבוגרות ושחקנית נבחרת הפדרציה של ישראל, שגדלה במרכז לטניס בישראל – רמת השרון.

## הפעילות במרכז
במרכז הטניס קיימים 16 מגרשים מוארים, אצטדיון שמאכלס כ-300 צופים, חדר כושר, חדר אירועים, חדר טלוויזיה, קיר אימון, רחבת דשא, מזנון וחנות ספורט, גישה לנכים, מקלט, שירותים ומקלחות. המרכז מפעיל תוכניות טניס רבות לכל הגילאים: תוכנית לגני ילדים, תוכנית פיתוח מוטורי (גילאים 4–6), תוכנית מיני טניס (6–8), תוכניות טניס לגילאים 8–18, תוכנית תחרותית וחוגי טניס למבוגרים. 

המרכז מקיים תוכניות מיוחדות למען הקהילה שממומנים ברובם על ידי תורמים מחו"ל ומישראל: פרויקט דו קיום בגני הילדים בשעות הבוקר (גן יהודי וגן ערבי מגיעים למרכז ועוברים יחד אימון של יכולת תנועה לגיל הרך), תוכנית דו קיום לילדים אחר הצהרים, פרויקט למען ילדים בסיכון, פרויקט העצמה נשית ותוכנית למען ילדים עם צרכים מיוחדים.

## בוגרים מפורסמים
במהלך השנים גדלו במרכז ביפו שחקנים רבים שזכו באליפות ישראל לבוגרים ולנוער ובתחרויות בינלאומיות וארציות רבות. המפורסמים שבהם: אמיר וינטרוב - שחקן נבחרת הדייוויס של ישראל ופעמיים אלוף ישראל לבוגרים (2010 ו-2012) ושני שחקני נבחרת הדייוויס לשעבר - אמיר חדד (שלוש פעמים אלוף ישראל - 2000, 2001, ו-2004) ואייל ארליך (אלוף ישראל ב-1996).

## קישורים חיצוניים
* המרכז לטניס בישראל - יפו, באתר **המרכז לטניס בישראל**
קטגוריה:יפו: ספורט
קטגוריה:מרכזי הטניס והחינוך בישראל
וילי וורקמן

**וילי וורקמן** (באנגלית: **Willy Workman**, נולד ב-14 במרץ 1990) הוא כדורסלן ישראלי-אמריקאי שמשחק בעמדת הפאוור פורוורד במכבי עירוני רעננה מליגת העל.

## קריירה
וורקמן התחיל את דרכו כמקצוען במכללת אמהרסט מהליגה השלישית במכללות (NCAA3). בעונתו הרביעית והאחרונה במכללה זכה עמה באליפות וקלע בממוצע 12.2 נק' למשחק.

בקיץ 2013 חתם בקבוצת הפועל גליל עליון מהליגה הלאומית בכדורסל, ושיחק על משבצת מתאזרח בגלל היותו יהודי. וורקמן הציג יכולת טובה, וקלע 9.3 נקודות והוריד 5.5 ריבאונדים בממוצע למשחק, ואף זומן למשחק האולסטאר של הליגה הלאומית בכדורסל.

בקיץ 2014 חתם וורקמן לשתי עונות בקבוצת הפועל תל אביב מליגת העל בכדורסל אך עזב אחרי עונה אחת.

בתאריך 11 ביולי 2015 חתם במכבי אשדוד באר טוביה מליגת העל.

במהלך עונת 2015/2016 שיחק וורקמן 17.1 דקות וקלע 3.9 נקודות.

בקיץ 2016 חתם בקבוצת מכבי חיפה מליגת העל לשנתיים. לאחר שירד עם הקבוצה ליגה המשיך לשחק בליגה השנייה.
בקיץ 2018 האריך את חוזהו בשלוש עונות נוספות, ובתום העונה העפיל עם הקבוצה חזרה לליגה הראשונה.

באוגוסט 2020 חתם בהפועל חולון מליגת העל.

בעונת 2020/21 זכה עם הקבוצה באליפות הליגה הבלקנית לאחר ניצחון 75:91 על קבוצת אקדמיק פלובדיב.

ב-9 ביולי 2021, חתם וורקמן לעונה בהפועל ירושלים. ב-27 ביוני 2022 הודיעה הפועל ירושלים על שחרורו מהקבוצה.

ב-19 באוגוסט 2022 חתם וורקמן במכבי עירוני רעננה לעונה עם אופציה לעונה נוספת

ביוני 2023, חתם וורקמן בבני הרצליה מליגת העל בכדורסל.

ביולי 2024 הודיעה בני הרצליה על שחרורו של וורקמן מהקבוצה.

בקיץ 2024 חתם בהפועל חיפה. בעונה זו שותף וורקמן ב-19 משחקים והעמיד 7.2 נקודות לצד 6 ריבאונדים.

במרץ 2025, כחודש לפני סיום העונה, שוחרר מהקבוצה וחתם במכבי רעננה מהליגה הלאומית בכדורסל. באותה השנה זכה עם הקבוצה באליפות הליגה והעפיל איתה לליגה הראשונה.

ביולי 2025 חתם וורקמן לעונה נוספת במכבי רעננה

## חיים אישיים
וורקמן נישא ב-2019.

## קישורים חיצוניים

* דף השחקן באתר מנהלת הליגה
* 

## הערות שוליים

קטגוריה:אמריקאים ילידי מסצ'וסטס
קטגוריה:כדורסלנים יהודים אמריקאים
קטגוריה:כדורסלנים אמריקאים
קטגוריה:כדורסלנים ישראלים
קטגוריה:כדורסלני הפועל חיפה
קטגוריה:כדורסלני הפועל חולון
קטגוריה:כדורסלני הפועל גליל עליון
קטגוריה:כדורסלני הפועל תל אביב
קטגוריה:כדורסלני מכבי אשדוד
קטגוריה:כדורסלני מכבי חיפה
קטגוריה:כדורסלני הפועל ירושלים
קטגוריה:עולים בשנות ה-2010
קטגוריה:מסצ'וסטס: כדורסלנים
קטגוריה:ישראלים ילידי ארצות הברית
קטגוריה:בוגרי מכללת אמהרסט
קטגוריה:כדורסלני אוניברסיטאות ומכללות בארצות הברית
קטגוריה:כדורסלנים ישראלים בליגת המכללות בארצות הברית
קטגוריה:אמריקאים שנולדו ב-1990
קטגוריה:ישראלים שנולדו ב-1990
עזרא טיסונה

**עזרא טיסונה** (1944 - 15 בפברואר 2025) היה איש עסקים ישראלי שהתמודד לכנסת במסגרת רשימת "קזינו".

## ביוגרפיה
משפחת טיסונה נמנית עם עדת האורפלים הירושלמית. בשנות ה-70 נודע עזרא טיסונה כשחקן שש בש מקצועי. ב-1977 הופיע שמו ברשימת ה-11 לצד אחיו אלי. משטרת ישראל חשדה כי קריירת השש-בש שלו היא מסווה לפעילות בלתי חוקית הכוללת הימורים, בלדרות סמים ואלימות. בעקבות הפרסום עזב טיסונה את הארץ והצטרף לאחיו שהקים חווה לגידול דגים וירקות בג'מייקה. כעבור מספר שנים עזרא שב לארץ. אלי נשאר בג'מייקה ופיתח קשרים ענפים עם צמרת השלטון הג'מייקני. לאחר שסופה טרופית החריבה את החווה שלו, הוא עבר לקולומביה והקים גם בה חווה. שלטונות ארצות הברית החלו לחשוד בו שהוא עוסק בבלדרות סמים, הוא נתפס וריצה עונש מאסר של 19 שנים בארצות הברית, לאחר שהורשע בהלבנת עשרות מיליוני דולרים עבור ארגון הסמים הקולומביאני קאלי.

ב-1989 ניהל ספינת הימורים מצרית בשם "Sea Princess" שפעלה מול חופי ישראל בים התיכון.

בראשית שנות ה-90 הוציא קלטת וידאו בשם "שיטת טיסונה להרוויח בבלאק ג'ק". בהמשך תבע טיסונה את ערוץ הקניות אשר סירב להציג את הקלטת למכירה.

לאחר מכן היה מעורב ביוזמה של קבוצת משקיעים בראשות ראובן גבריאלי להקמת קזינו ביריחו. בסופו של דבר הוקם הקזינו על ידי קבוצה אחרת בראשות מרטין שלאף.

ב-1999 התמודד לכנסת במסגרת רשימת "קזינו" למען מיסוד ההימורים בישראל. הרשימה קיבלה 6,540 קולות ולא עברה את אחוז החסימה.

ב-2001 הקימו טיסונה והקבלן שלום גניש שוק פשפשים במיאמי, פלורידה.

## קישורים חיצוניים
* גיליון חורף 1980 של כתב העת Gammon ובו כתבת פרופיל על טיסונה
* 

## הערות שוליים

קטגוריה:ישראלים בענף ההימורים
קטגוריה:הימורים בישראל
קטגוריה:שחקני שש בש
קטגוריה:ישראל: ראשי מפלגות
קטגוריה:ישראלים שנולדו ב-1944
קטגוריה:ישראלים שנפטרו ב-2025
קטגוריה:אישים הקבורים בבית העלמין הדרום
יונתן לוי (אופנוען)

**יונתן לוי** (נולד ב-5 במאי 1984 בישראל) הוא רוכב אופנועים מקצועי, שזכה פעמים רבות בראלי חרמון-אילת, היה אלוף ישראל באופנועי אנדורו 3 פעמים, ובשנת 2010 זכה במדליית זהב בתחרות אנדורו ששת הימים הבינלאומי במקסיקו.

לוי גדל בקריית טבעון. משיכתו לאופנועים החלה כשהיה בן שש כאשר אביו רכש בשבילו אופנוע שטח זעיר. כשהיה בן 15 רכש אופנוע KTM בנפח 125 סמ"ק וגרם לתאונת דרכים בה נפצע. לוי היה הגורם לתאונה, מונה לו קצין מבחן ופרש מרכיבה לטובת כדור מים עד גיל 19 ושירת בצבא כספורטאי מצטיין. באותה השנה רכש אופנוע KTM בנפח 250 סמ"ק. בינואר 2004 התחרה במרוץ אנדורו וניצח בקטגוריה המקצועית בינונית.

## קישורים חיצוניים
* 
* ראיון עם יונתן לוי באתר פול גז
* 

קטגוריה:רוכבי אופנועי מרוץ ישראלים
קטגוריה:אלופי ישראל בספורט
קטגוריה:ישראלים שנולדו ב-1984
ארץ אדוארד השביעי

ממוזער|שמאל|250px|מיקום ארץ אדוארד השביעי (מסומן בכתום בשטח חסות רוס

**ארץ אדוארד השביעי** (באנגלית: **King Edward VII Land**) או **חצי האי אדוארד השביעי** הוא חצי אי גדול, מכוסה קרח, היוצר את הקצה הצפון-מערבי של ארץ מרי בירד באנטארקטיקה. חצי האי בולט אל תוך ים רוס בין מפרץ זולצברגר והפינה הצפון-מזרחית של מדף הקרח רוס, ומהווה חלק משטח חסות רוס. חצי האי אדוארד השביעי מתוחם במדף הקרח רוס מדרום-מערב, מפרץ אוקומה ממערב, וממזרח במפרץ זוצברגר וחוף זונדרס, כולם שוכנים בעיקר על ים רוס/האוקיינוס הדרומי באנטארקטיקה. הקצה הצפון-מערבי של חצי האי הוא כף קולבק. חצי האי אדוארד השביעי נמצא ב-

ממוזער|שמאל|בול ניו זילנדי שהודפס מחדש לשימוש בארץ אדוארד השביעי

החוף המערבי הוא חוף שירז. מצפון וממזרח נמצא מדף הקרח סווינברן.

חצי האי אדוארד השביעי התגלה ב-30 בינואר 1902 על ידי משלחת דיסקברי (1904-1901) בהנהגת רוברט פלקון סקוט, שכינה אותו ארץ אדוארד השביעי על שם המלך אדוארד השביעי. קו החוף נחקר עוד במסגרת משלחת נמרוד בהנהגת ארנסט שקלטון בשנים 1909-1908, והנחיתה הראשונה הייתה של המשלחת היפנית לאנטארקטיקה בהנהגת שיראז נובו בשנת 1912. שמו של חבל הארץ שונה ל"חצי האי אדוארד השביעי" אחרי שטבעו כחצי-אי נקבע במסע חקר שניהלה משלחת בירד לאנטארקטיקה (1935-1933) ומשלחת השירות האנטארקטי של ארצות הברית (1941-1939).

רוב חצי האי נמצא בשטח החסות רוס, שבחזקת ניו זילנד.

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:אנטארקטיקה: חצאי איים
חוק גאוס למגנטיות

**חוק גאוס למגנטיות** הוא חוק פיזיקלי העוסק במגנטיות, והוא אחת מארבע משוואות מקסוול אשר עומדות בבסיס התורה האלקטרומגנטית הקלאסית.
על פי חוק זה סך השטף המגנטי דרך מעטפת סגורה שווה אפס. בניסוח מתמטי:

כאשר \mathbf{B} מציין את השדה המגנטי ו־**<math>\mathbf{S}</math>** הוא הווקטור הניצב למשטח המעטפת. ניתן לומר בצורה פשוטה יותר כי אם נבחר מעטפת סגורה כלשהי, אז כל קווי שדה של השדה המגנטי שנכנסים אליה חייבים גם לצאת ממנה, ללא תלות בצורתה, מקומה במרחב או גודלה. זו היא הצורה האינטגרלית לחוק.

החוק מופיע גם בצורה דיפרנציאלית:

קרי, דיברגנץ השדה המגנטי מתאפס. החוק בצורתו הדיפרנציאלית מראה כי השדה המגנטי הוא שדה וקטורי סולנואידי. ניתן להגיע מצורה אחת לאחרת על ידי משפט גאוס (**משפט** מתמטי להבדיל מ**חוק** פיזיקלי).

שתי הצורות לחוק שקולות לקביעה כי לא קיימים מונופולים מגנטיים.

## הסקת חוק גאוס למגנטיות מחוק ביו-סבר
צורתו הדיפרנציאלית של חוק גאוס למגנטיות נובעת מיידית מחוק ביו-סבר, המתאר כיצד אלמנט שדה מגנטי נוצר על ידי אלמנט זרם חשמלי. עבור שדות מגנטיים כלליים יותר, הנוצרים על ידי מערכות של זרמים, חוק גאוס למגנטיות נובע מעקרון הסופרפוזיציה, שכן אם נתונים כמה שדות וקטוריים שהדיברגנץ של כל אחד מהם מתאפס בכל המרחב, גם הדיברגנץ של סכום השדות מתאפס בכל המרחב.

חוק ביו-סבר שקול לחוק גאוס למגנטיות. לשם ההוכחה, תוגדר מערכת קואורדינטות כדורית שראשיתה במקטע הזרם האינפיניטסימלי, אשר ציר z שלה (הציר שביחס אליו נמדדת הזווית \theta) מכוון לאורך מקטע הזרם. חוק ביו-סבר:

:d\vec{B} = \frac{\mu_0 I dl}{4\pi} \frac{\hat{l}\times \hat{r}}{r^2}

מתכונות המכפלה הווקטורית עולה שהשדה המגנטי מכוון בכל מקום בניצב למישור הנפרש על ידי \hat{r} (הכיוון הרדיאלי) ו-\hat{dl} (כיוון ציר z). מישור זה חותך בדיוק קו אורך יחיד מהכדור שרדיוסו r; במילים אחרות, גם הרכיב הרדיאלי B_{r} וגם הרכיב הקוטבי B_{\theta} של השדה המגנטי מתאפסים, ונשאר רק הרכיב האזימוטלי B_{\varphi} (במקביל לקו הרוחב). מתכונות המכפלה הווקטורית (|\vec A\times\vec B | =|A||B|\sin\theta) עולה שרכיב השדה המגנטי האזימוטלי, שבמקרה זה הוא גודל השדה המגנטי בכללו, הוא:

:B_{\varphi}=\frac{\mu_0 I dl}{4\pi} \frac{\mathbb{sin}\theta}{r^2}

לכן הנגזרת של רכיב השדה המגנטי האזימוטלי לפי קואורדינטת האזימוט \varphi מתאפסת.

הגדרת אופרטור הדיברגנץ בקואורדינטות כדוריות:

: \vec \nabla \mathbf{\cdot}\vec B = \frac{1}{r^2}\frac{\partial (r^2 B_r)}{\partial r}+\frac{1}{r\sin \theta}\frac{\partial (B_\theta \sin \theta)}{\partial \theta}+\frac{1}{r\sin \theta}\frac{\partial B_\varphi}{\partial \varphi}

מהגדרה זו נובע שדיברגנץ השדה המגנטי מתאפס – שני האיברים הראשונים מתאפסים כי לשדה המגנטי אין רכיבים רדיאליים וקוטביים, ואילו האיבר השלישי מתאפס כי השדה המגנטי האזימוטלי קבוע בגודלו, ולכן נגזרתו היא אפס.

תמונת השדה המגנטי המצטיירת מן החישוב הזה (קווי השדה המגנטי מקיפים את הכדור בכיוון האזימוטלי בלבד) עשויה להידמות כסותרת את האינטואיציה הבסיסית לפיה קווי השדה המגנטי יוצאים מקוטב מגנטי אחד ונכנסים אל הקוטב השני (כך שקווי השדה מתקדמים גם בכיוון הקוטבי). בפועל, זרמים במציאות לעולם לא מופיעים במקטעים סופיים, אלא בלולאות סגורות בעלות מומנט מגנטי (כך גם צומח השדה של מגנט תמידי מתוך לולאות הזרם המיקרוסקופיות שבו). מהבדל זה נובע השוני בתמונת קווי השדה המגנטי.

## ראו גם
* משוואות מקסוול
* חוק גאוס

## קישורים חיצוניים

קטגוריה:מגנטיות
קטגוריה:משוואות דיפרנציאליות
קטגוריה:קרל פרידריך גאוס
ג'ק ריינור

**ג'ק ריינור** (באנגלית: ** Jack Reynor**; נולד ב-23 בינואר 1992) הוא שחקן קולנוע אירי יליד ארצות הברית. התפרסם בזכות תפקידו הראשי בסרט "מה עשה ריצ'רד" עליו זכה בפרס האקדמיה האירית ולאחר מכן שיחק בשובר הקופות "רובוטריקים 4: עידן ההכחדה".

## ביוגרפיה
ריינור נולד בלונגמונט שבקולורדו, ארצות הברית, בנה של טרה א'וגריידי, פעילת זכויות אדם אירית. כאשר היה בן שנתיים עבר עם אימו להתגורר בכפר וולימונט שבמחוז וויקלוו, אירלנד. יש לו אח ואחות צעירים ממנו.

התעניינותו במשחק החלה כאשר הוא גילם נער מזבח בסרט "Country", בבימויו של קווין לידי, שיצא בשנת 1999. הוא עבר לדבלין בשנת 2004 כדי ללמוד ב"מכללת בלוודיר", שם הופיע על הבמה בהפקות תיאטרון רבות.

## קריירה
ריינור פרץ לתודעה באירלנד בשנת 2012 בדרמה "מה עשה ריצ'רד" בתפקיד האתלט הצעיר ריצ'רד קרלסן עליו זכה בפרס האקדמיה האירית.

בשנת 2014 התגלה ריינור לראשונה לעולם ולהוליווד בסרט הפעולה של מייקל ביי "רובוטריקים 4: עידן ההכחדה", בסרט שיחק בתפקיד נהג המרוצים הצעיר שיין דייסון.

לשנת 2026 מתוכננת הקרנת סרט "המומיה בהשתתפותו.

## חיים אישיים
בשנת 2014 התארס לדוגמנית האירית מדליין מולקווין בטקס שנערך בהונג קונג. ריינור ואשתו מתגוררים לסירוגין בדטרויט (מישיגן) ובאירלנד.

## פילמוגרפיה
### קולנוע

### טלוויזיה

## קישורים חיצוניים

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקני קולנוע וטלוויזיה אירים
קטגוריה:שחקנים ילדים אירים
קטגוריה:מהגרים מארצות הברית
קטגוריה:מהגרים לאירלנד
קטגוריה:אירים שנולדו ב-1992
קופפרשטיך-קבינט ברלין

**קופפרשטיך-קבינט** ברלין (בגרמנית: **Kupferstichkabinett Berlin**), או **המוזיאון להדפסים ורישומים** של ברלין, הוא מוזיאון להדפסים בברלין, והוא הגדול ביותר בגרמניה בתחום האמנות הגרפית. הקופפרשטיך-קבינט הוא אחד המוזיאונים הלאומיים של ברלין, וממוקם בקומפלקס המוזיאונים הברלינאי, הקולטורפורום, הסמוך לכיכר פוטסדאם.

## היסטוריה
המוזיאון, שנפתח לראשונה לציבור בשנת 1831, היה מבוסס על אוסף של האלקטור של ברנדנבורג פרידריך וילהלם הראשון, שהחל לאצור את היצירות בשנת 1652.

האוסף המוצג במוזיאון פוצל בין שני חלקי גרמניה, המזרחי והמערבי. האוספים אוחדו בשנת 1994, אז עבר האוסף למשכנו הנוכחי בקולטורפורום.

האוסף מכיל כיום אלפי גלופות, למעלה מ-500,000 הדפסים, ומעל 100,000 פריטים בודדים: איורים, יצירות בצבע שמן, בפסטל ובצבעי מים.

בין היתר, מוצגות באוסף יצירות של אלברכט דירר, בוטיצ'לי (איוריו לקומדיה האלוהית של דנטה), מתיאס גרינוואלד, אלטדורפר, בוש, ברויגל, פרידריך, מנטניה, רמברנדט, שינקל, טיפולו.

מוצגות בו גם יצירות של אמנים מאוחרים יותר, כגון קירכנר, פיקאסו ומונק, לצד יצירות של אמני פופ ארט (אנדי וורהול, המילטון, ג'ספר ג'ונס ופרנק סטלה), אמנים מושגיים, מינימליסטיים, ואמנים עכשוויים הפועלים בברלין.

## לקריאה נוספת

* Alexander Dückers (editor): *Das Berliner Kupferstichkabinett.* Akademie, 1994. . 


## קישורים חיצוניים

* 

קטגוריה:ברלין: מוזיאונים לאמנות
אייפון 6 פלוס

**אייפון 6 פלוס** (באנגלית: **iPhone 6 Plus**) הוא המכשיר התשיעי בסדרת הטלפונים החכמים של אפל, אייפון, והפאבלט הראשון בסדרה. המכשיר הוכרז ב-9 בספטמבר 2014, יחד עם שעון ה-Apple Watch והאייפון 6 תחת הסלוגן "Bigger Than Bigger". המכשיר כולל מסך מגע בגודל 5.5 אינץ' ברזולוציית 1080X1920, מעבד אפל A8 כפול-ליבה במהירות 1.4 ג'יגה-הרץ ותמיכה ב-64 ביט, מצלמת iSight 8 מגה פיקסל, חיישן טביעות האצבע Touch ID ולראשונה מאפל, תמיכה בתקשורת טווח אפס (NFC). המכשיר רץ על מערכת ההפעלה iOS 9.

## חומרה
האייפון 6 פלוס כולל מסך בגודל 5.5 אינץ' ברזולוציית רטינה (FHD (1080X1920, המספק צפיפות פיקסלים של 401 פיקסלים לאינץ', עם חיפוי מסך מזכוכית סטנדרטית. המצלמה העיקרית היא 8 מגה פיקסל בטכנולוגיית iSight יחד עם פלאש LED כפול, ולמצלמה המשנית (הקדמית) רזולוציה 1.2 מגה-פיקסל, בצילום FaceTime HD. המכשיר משתמש במעבד אפל A8 כפול ליבה 64 ביט במהירות שעון של 1400 MHz, אשר מריץ את מערכת ההפעלה iOS 8, עם זיכרון RAM בנפח של 1GB. המכשיר מכיל קישוריות כמו תקשורת טווח אפס (NFC), LTE, בלוטות' 4.0 ו-WiFi בתקן 802.11 AC, ויכול לשמש כנקודה חמה (אינטרנט). המכשיר נמכר בצבעים לבן ושחור בחלקו הקדמי ובחלקו האחורי בצבעים זהב, כסף ואפור חלל. עוביו כ-7.1 מילימטרים ורוב גופו עשוי אלומיניום, כרוב מכשירי האייפון.

### מפרט טכני
* מעבד: אפל A8 כפול ליבה במהירות 1400 מגה הרץ 64 ביט
* זיכרון: 1GB RAM, אחסון פנימי 16, 64, 128 ג'יגה בייט
* מסך: 5.5 אינץ' LCD רטינה FHD
* רשת: GSM, HSDPA, LTE
* תקשורת: GPS ,USB, Wi-Fi, Bluetooth, תקשורת טווח אפס (NFC)
* מצלמה: 8 מגה פיקסל, פלאש LED כפול, פוקוס אוטומטי ומייצב תמונה אופטי, צילום וידאו 1080p
* סוללה: ליתיום פולימר, 2,915 מיליאמפר-שעה

## ביקורת
כשבוע לאחר השקתו החלו להצטבר תלונות על מכשירי אייפון 6 פלוס שמתעקמים בקלות, כנראה בעקבות עוביו הדק, גודלו והשימוש באלומיניום, הגמיש יחסית לפח. אפל טענה שרק 9 אנשים דיווחו על הבעיה הזו, ואף סיפקה הצצה למעבדות הניסוי שלה. אחרים שיבחו את אפל על האייפון החדש והטוב שלהם, על המסך הגדול, על החומרה, העיצוב וגם חוזק הסוללה. רבים גם שיבחו על המצלמה המחוזקת בעלת מייצב תמונה אופטי, אבל לא נראו בה כל כך הרבה שינויים.

## ראו גם
* אייפון 6
* אייפון 7 פלוס

## קישורים חיצוניים

* 
* ההבדלים בין אייפון 6 לאייפון 6 פלוס, מתוך אתר מה ההבדל?, 24 בספטמבר 2014

## הערות שוליים

קטגוריה:אייפון
קטגוריה:מכשירים שהושקו ב-2014
ישראלס

**ישראלס** (בהולנדית: **Israëls**), הוא שם משפחה יהודי הולנדי.

קטגוריה:שמות משפחה יהודיים
אליפות אירופה בשחייה 1926

**[[אליפות אירופה בשחייה|אליפות אירופה הראשונה בשחייה]]** נערכה בבודפשט שבהונגריה () מ-18 עד 22 באוגוסט 1926. רק גברים השתתפו באליפות.

* ארנה בורג () היה לשחיין המצטיין באליפות לאחר שזכה ב-4 מדליות, 2 זהב, 1 כסף ו-1 ארד.

## טבלת המדליות כללי

## כדורמים

## קפיצה למים

## שחייה

## קישורים חיצוניים
* כל המנצחים באליפות אירופה בשחייה, באתר *gbrathletics* 

1926
קטגוריה:1926 בספורט
קטגוריה:בודפשט: תחרויות שחייה
קטגוריה:1926 בהונגריה